志師自通州訪我於儀真因携之至長蘆留語數日及其歸也作詩以送之
作者：仲并
朝代：宋

paragraphs: 通州瞿曇師，多於雁鶩行。
吾常愛志僧，謂之一鳳凰。
不見十五載，訪我大江傍。
留之固未遣，載以荆州航。
相從三日遊，山晚松風長。
爾我豈其夢，嗒然堯桀忘。
凌晨洗一鉢，束衣還故鄉。
爲子植梧桐，何時復來翔。